smcproject/ml-wiki-sentences huggingface dataset:
യു.എസ്. സെൻസസ് ബ്യൂറോയുടെ കണക്കുകളനുസരിച്ച് ഈ പാരിഷിൻറെ മൊത്തം വിസ്തൃതി 2,082 square miles (5,390 km 2 ) ആണ്.
ഇതിൽ 1,232 square miles (3,190 km 2 ) പ്രദേശം കരഭൂമിയും ബാക്കി 850 square miles (2,200 km 2 ) (41 ശതമാനം) പ്രദേശം ജലവുമാണ്.
ഭൂവിസ്തൃതിയനുസരിച്ച് ഈ പാരിഷ് ലൂയിസിയാനയിലെ അഞ്ചാമത്തെ വലിയ പാരിഷാണ്.
പാരിഷിന് തെക്കുവശത്തായി ഗൾഫ് ഓഫ് മെക്സിക്കോ സ്ഥിതി ചെയ്യുന്നു.
അവലംബം പുറത്തേയ്ക്കുള്ള കണ്ണികൾ ഔദ്യോഗിക സൈറ്റ് ടെറെബാൻ പാരിഷ് സ്കൂൾ ഡിസ്ട്രിക്റ്റ് ടെറെബാൻ പാരിഷ് ഷെരിഫിന്റെ ഓഫീസ് Houma Today (website of The Courier daily newspaper) Tri-Parish times (website of Tri-Parish times weekly regional newspaper)
29°20′N 90°50′W ﻿ / ﻿ 29.34°N 90.84°W ﻿ / 29.34; -90.84
ടെറ്റനസ് ഇംഗ്ലീഷ് വിലാസം https://ml.wikipedia.org/wiki/Tetanus 1990-2004 കാലയളാവിൽ ലോകത്തിൽ രേഖപ്പെടുത്തപ്പെട്ട ടെറ്റനസ് കേസുകളുടെ എണ്ണം.
കടും ചുവപ്പ് - വ്യാപകമായി കാണപ്പെടുന്ന രാജ്യങ്ങൾ; ഇളം മഞ്ഞ - വിരളമായി കാണപ്പെടുന്ന രാജ്യങ്ങൾ
പേശീ തന്തുക്കളുടെ ദീർഘകാല സങ്കോചം കൊണ്ടുണ്ടാകുന്ന രോഗാവസ്ഥയാണ് ടെറ്റനസ് അഥവാ കുതിരസന്നി അഥവാ ധനുർവാതം .
ക്ലോസ്ട്രീഡിയം റ്റെറ്റനി എന്ന വായുരഹിത ബാക്ടീരിയ ഉത്പാദിപ്പിക്കുന്ന റ്റെറ്റനോസ്പസ്മിൻ എന്ന നാഡീവിഷമാണ് ഇതിൻറെ പ്രാഥമിക ലക്ഷണങ്ങൾക്ക് കാരണം.
ആഴം കൂടിയ മുറിവുകളിലൂടെയാണ് സാധരണയായി ഈ അണു ശരീരത്തിലേക്ക് പ്രവേശിക്കുന്നത്.
കുതിര, പശു മുതലായവയുടെ ചാണകത്തിൽ ഈ രോഗാണു ധാരാളം കാണപ്പെടുന്നു.
കൂടിയ അളവിലുള്ള അണുബാധയുടെ ഫലമായി താടിയെല്ലിനു ചുറ്റുമുള്ള പേശികളുടെ സങ്കോചവും മരവിപ്പുമുണ്ടാകാറുണ്ട്, അതു കൊണ്ട് പാശ്ചാത്യ രാജ്യങ്ങളിൽ ഇതിനെ lockjaw എന്ന് സാധാരണയായി വിളിച്ച് വരുന്നു.
ഇതിനോടൊപ്പം രോഗിക്ക് ഭക്ഷണം വിഴുങ്ങാനുള്ള ബുദ്ധിമുട്ടും മറ്റു ശരീര പേശികളുടെ സങ്കോചവും അനുഭവപ്പെടുന്നു .
ടെറ്റനസ് വാക്സിൻ ഉപയോഗിച്ച് ഈ രോഗത്തെ ഒരളവുവരെ പ്രതിരോധിക്കാൻ സാധിക്കും.
അവലംബം പുറത്തേക്കുള്ള കണ്ണികൾ Wikimedia Commons has media related to Tetanus .
Tetanus Information from Medline Plus [ http://www.cdc.gov/mmwr/preview/mmwrhtml/ss5203a1.htm Tetanus Surveillance -- United States, 1998-2000 (Data and Analysis
ടെറ്റനസ് വാക്സിൻ ഇംഗ്ലീഷ് വിലാസം https://ml.wikipedia.org/wiki/Tetanus_vaccine
ടെറ്റനസിനെ പ്രതിരോധിക്കനുള്ള വാക്സിൻ ആണു ടെറ്റനസ്  വാക്സിൻ (Tetanus vaccine)ആഥവാ ടെറ്റനസ്  ടൊക്സൊയിഡ്.
(ടീ ടീ).
ശിശുവായിരിക്കുമ്പോൾ  5 ഡോസുകളൂം പിന്നീട് 10 വർഷത്തിൽ ഒരിക്കൽ ഒരു ഡോസും ആണു നിർദ്ദേശിചിട്ടുള്ളടത്.
3 ഡോസുകളോടൂ കൂടി ഏകദേശം എല്ലാവരും തന്നെ പ്രതിരോധ സജ്ജരാകുന്നു.
ക്കൃത്യമായ ഇടവേളകളിൽ ടെറ്റനസ് വാക്സിൻ എടുക്കാത്ത ആളുകൾക്ക് മുറിവുണ്ടായി 48 മണിക്കൂറിനുള്ളിൽ ഒരു ബൂസ്റ്റർ ഡോസ് നൽകുന്നു.
കൃത്യമായി വാക്സിൻ എടുക്കാത്തവരിൽ വലിയ മുറിവുകൾ ഉണ്ടായാൽ  ടെറ്റനസ് ആന്റി ടോക്സിനും നൽകുന്നു.
ഗർഭിണികൾക് ടെറ്റനസ് വാക്സിൻ എടുത്തിരിക്കേണ്ടത് നിർബന്ധമുണ്ട്.
കാരണം അത് നയോനാറ്റൽ ടെറ്റനസിനെ പ്രതിരോധിക്കാൻ സഹായിക്കും.
ഗർഭിണികളിലും എയ്ഡ്സ് ബധിതരിലും ഈ വാക്സിൻ വളരെ സുരക്ഷിതമാണു.
കുതിവെപ്പ് എടുത്ത സ്ഥലത്ത് വേദനയും ചുവന്ന തടിപ്പും 25 മുതൽ 85 % വരെ ആളുകളിൽ കാണുന്നു.
ഒരു ശതമാനത്തിൽ താഴെ ആളുകൾക്ക് പനിയും തളർച്ചയും പേശികൾക്ക് വേദനയും അനുഭവപ്പെടുന്നു.
ലക്ഷത്തിലൊരാൾക്ക് കഠിനമായ അലർജിയും മറ്റും ഉണ്ടാകുന്നു.
ഡിഫ്തീരിയ , ടെറ്റനസ്, പെർട്ടുസിസ് എന്നീ രോഗങ്ങളെ ചെറുക്കുന്ന 'DTaP' , 'Tdap', ഡിഫ്തീരിയയുടേയും ടെറ്റനസ്സിന്റേയും വാക്സിനായ DT, Td എന്നിങ്ങനെ പലവിധ കോമ്പിനേഷനുകളാണ് ടെറ്റനസ്സ് വാക്സിൻ.
ഇതിൽ 'DTaP' ഉം DT യും 7 വയസ്സിൽ താഴെയുള്ളവർക്കും 'Tdap' ഉം Tdയും 7 വയസ്സും അതിനു മുകളിലോട്ടുള്ളവർക്കും നൽകുന്നു.
1927 ൽ വികസിപ്പിച്ചെടുത്ത ഈ വാക്സിൻ 1940കളിൽ യു. എസ്സിൽ ലഭ്യമായി തുടങ്ങി.
ഇതിന്റെ ഉപയോഗം മൂലം രോഗം 95% കുറഞ്ഞു.
അടിസ്ഥാന ആരോഗ്യ സംവിധാനത്തിന് ആവശ്യമായ മരുന്നുകളുടെ കൂട്ടത്തിൽപെട്ട ഇത് ലോകാരോഗ്യസംഘടനയുടെ അവശ്യ മരുന്നുകളുടെ പട്ടികയിൽ ഉൾപ്പെട്ടുത്തിയിട്ടുണ്ട് .
2014 ലെ കണക്കു പ്രകാരം മൊത്തവില കണക്കാക്കുമ്പോൾ ഇതിന്റെ ഒരു ഡോസിന് 0.17 മുതൽ 0.65 യു. എസ്. ഡോളർ വരെ വിലയുണ്ട്.
ചികിത്സ ഉപയോഗങ്ങൾ
ഈ വാക്സിന്റെ കണ്ടുപിടിത്തത്തോടു കൂടി ടെറ്റനസ്, ഡിഫ്തീരിയ, പെർടുസിസ് എന്നീ രോഗങ്ങൾ ഗണ്യമായി കുറഞ്ഞു.
യു എസ്സിലെ കണക്കുകൾ പ്രകാരം 95%ആളുകൾ ഡിഫ്തീരിയയിൽ നിന്നും,80-85% ജനങ്ങൾ പെർടുസിസിൽ നിന്നും, 100% ആളുകൾ ടെറ്റനസിൽ നിന്നും സംരക്ഷിക്കപ്പെട്ടു.
വാക്സിൻ നൽകുന്നതിനു മുമ്പ് വർഷതിൽ 580 പേർക്ക് ടെറ്റനസ് രോഗവും, ഇതിൽ 472 മരണങ്ങളും റിപ്പോർട്ട് ചെയ്തിരുന്നു.
വാക്സിൻ നൽകാൻ തുടങ്ങിയ ശേഷം രോഗികൾ 41 ആയും മരണം 4 ആയും കുറഞ്ഞു.
1996 മുതൽ 2009 വരെ ഉള്ള കാലഘട്ടതിൽ യു എസ്സിൽ ടെറ്റനസ് അപൂർവമായി.
വർഷത്തിൽ ശരാശരി 29 കേസുകൾ മാത്രമെ റിപ്പോർട്ട് ചെയ്തിട്ടുള്ളു.
ഇതിൽ ഏതാൻടെല്ലാവരും ഒന്നുകിൽ ടെറ്റനസ് വാക്സിൻ എടുക്കാത്തവരോ അല്ലെങ്കിൽ നിർദ്ദേശിക്കപ്പെട്ട ഇടവേളകളിൽ ഡോസ് എടുക്കാത്തവരോ ആയിരുന്നു.
ഗർഭ കാലം
യു എസ്സിലെ ഗർഭകാല പരിചരണത്തിനുള്ള മാർഗനിർദ്ദേശങ്ങളിൽ ടെറ്റനസ് പ്രതിരോധം അത്യാവശ്യമാണെങ്കിൽ ടി ഡി വാക്സിൻ നൽകാൻ ശുപാർശ ചെയ്യുന്നു.
അത്യാവശ്യമില്ലെങ്കിൽ, ഗർഭിണി മുമ്പ് ടെറ്റനസ് വാക്സിൻ എടുത്തിട്ടുണ്ടെങ്കിൽ ഗർഭാനന്തരം(പ്രസവം കഴിഞ്ഞ് 6 മാസം വരെ അഥവാ പോസ്റ്റ്പോർട്ടം പിരീഡ്) വരെ വൈകിപ്പിക്കണം.
2 വർഷത്തിനുള്ളിൽ ടി ഡി അഥവാ ടി ഡാപ് എടുക്കാത്തവർ ആശുപത്രി വിടും മുമ്പ് എടുത്തിരിക്കേണ്ടതാണ്.
ഇതുവരെ ടെറ്റനസ് വാക്സിൻ എടുക്കാത്ത ഗർഭിണികൾ (അതായത് ഡി ടി പി, ഡി ടാപ്, ഡി ടി,ടീ ഡി, ടി ടി എന്നിവയൊന്നും കുട്ടിയായിരിക്കുമ്പോഴോ മുതിർന്നപ്പോഴോ എടുക്കാത്തവർ)അമ്മയ്ക്കോ ഗർഭസ്ഥ ശിശുവിനോ ടെറ്റനസ് വരാതിരിക്കാൻ 3 ടി ഡി വാക്സിൻ പരമ്പര എടുക്കേണ്ടതാണ്.
പ്രത്യേക വിഭാഗങ്ങൾ
നവജാത ശിശുക്കൾക്കാണു് വാക്സിനേഷൻ നൽകേണ്ടത്.
ഡിഫ്തീരിയ, പെർട്ടുസിസ്, ടെറ്റനസ് എന്നീ രോഗങ്ങൾക്കെതിരെ  DTaP വാക്സിൻ നൽകുന്നു.
മുൻപ് ഉപയോഗിചിരുന്ന ഡിടിപി യെക്കാൾ വളരെ സുരക്ഷിതമാണു് ഇത്.
DTaP വാക്സിൻ ബുധിമുട്ടുണ്ടാക്കുന്ന കുട്ടികളിൽ ഡിഫ്തീരിയ ടെറ്റനസ് വാക്സിനുകളുടെ സംയുക്തമായ ഡിടി യും എടുക്കാവുന്നതാണ്.
സമയക്രമം സമയക്രമം
ഒരു വയസ്സിൽ താഴെ മാത്രം പ്രായമുള്ള കുഞ്ഞുങ്ങൾക്ക് കുത്തിവയ്ക്കുന്നതിനാൽ തുടയിലെ പേശികളിലാണ് (anterolateral thigh muscles)ഈ വാക്സിൻ എടുക്കുന്നത്.
ഡി ടാപ് 4 ഡോസുകളായാണ് നൽകുന്നത്.
ആദ്യത്തേത് 2 മാസം പ്രായമുള്ളപ്പോഴും, രണ്ടാമത്തേത് 4ആം മാസവും, അടുത്തത് 6ആം മാസവും, അവസാനത്തേത് 15 മുതൽ 18 മാസത്തിനിടയിൽ എപ്പോഴെങ്കിലും.
4-6 വയസ്സിൽ അഞ്ചാമത് ഒരു ഡോസും കൂടി നിർദ്ദേശിക്കപ്പെട്ടിട്ടുണ്ട്.
ടിഡി യും ടിഡാപും വലിയ കുട്ടികൾക്കും പ്രായപൂർത്തി ആയവർക്കും വേണ്ടിയുള്ളതാണ്.
ഇവ തോൾ പേശികളിൽ കുത്തി വയ്ക്കുന്നു.
ഇത് ബൂസ്റ്ററുകൾ ആയതിനാൽ ഓരോ പത്തു വർഷത്തിലും എടുത്തിരിക്കണം അധിക ഡോസുകൾ
ലിംഫോസൈറ്റ് അഥവാ ആന്റിബോഡികളുടെ ഉല്പാദനം ഒരു സ്ഥിരമായ പ്രവർത്തനമല്ലാത്തതിനാൽ ബൂസ്റ്ററുകൾ നൽകേണ്ടത് പ്രധാനമാണ്.
വാക്സിൻ പ്രയോഗിക്കുന്നതോടെ ത്വരിതപ്പെടുന്ന ലൈംഫൊസൈറ്റുകളുടെ ഉല്പാദനം കാലക്രമേണ കുറഞ്ഞ് വരും.
WBC യെ സജീവമാക്കി വീണ്ടും  ഉല്പാദനം വർധിപ്പിക്കാൻ ബൂസ്റ്ററുകൾ നൽകണം.
Td,TdaP എന്നിവ 19-65 വരെ പ്രായമുള്ളവർക്ക് 10 വർഷം പ്രതിരോധശക്തി നിലനിർത്താൻ നൽകുന്ന ബൂസ്റ്റരുകൾ ആണ്.
TdaP ടെറ്റനസ്' ഡിഫ്തീരിയ അസെല്ലുലാർ പെർട്ടുസിസ് എന്നീ രോഗങ്ങൾക്കെതിരെ ഒറ്റത്തവണയായാണു നൽകുന്നത്.
11 വയസ്സിൽ താഴെയുള്ളവർക്കും 65 കഴിഞ്ഞവർക്കും ഇത് നൽകാൻ പാടില്ല.
Td 7 വയസ്സിനു മുകളിൽ പ്രായമുള്ളവർക്ക് നൽകുന്ന ടെറ്റനസിനും ഡിഫ്തീരിയയ്കും എതിരെ നൽകുന്ന ബൂസ്റ്റെറുകൾ ആണ്.
Td,യിൽ ടെറ്റനസ`വാക്സിൻ കൂടുതലും ഡിഫ്തീരിയവാക്സിൻ കുറവുമാണ്.
അതുകൊണ്ടാണ് 'T' വലിയ അക്ഷരവും 'd' ചെറിയ അക്ഷരവും കൊടുത്തിരിക്കുന്നത്.
ബൂസ്റ്ററുകൾ 65 വയസ്സിനു മുൻപായി എടുത്തിരിക്കണം.
അതിൽ ഒന്ന് TdaPഉം ബാക്കിയുള്ളവ  Tdയും ആയിരിക്കുകയും വേണം.
എല്ലാ മരുന്നുകൾക്കും ഉള്ളത് പോലെ ഇതിനും പാർശ്വ ഫലങ്ങൾ ഉണ്ട്.
സാധാരണയായി പനി, കുത്തിവെപ്പെടുത്ത സ്ഥലത്ത് ചുവന്നു തടിക്കൽ എന്നിവ ഉണ്ടാകാറുണ്ട്.
ചിലരിൽ TdaP  കുത്തിവെപ്പിനു ശേഷം ശരീര തളർചയും വേദനയും റിപ്പൊർട്ട് ചെയ്യപ്പെട്ടിട്ടുണ്ട്.
Td,TdaP  കുത്തിവെപ്പിനു ശേഷം കൈക്ക് വീക്കവും അലർജിയും ഉണ്ടാകാറുണ്ട്.
, (100ൽ 3 പേർക്ക്) ഡെന്മാർകിൽ, കൂടുതൽ ഗുരുതരമായ നീർക്കെട്ട് ,urticaria, arthralgia, nephrosis, anaphylactic shock എന്നിവ റിപ്പോറ്ട്ട് ചെയ്തിട്ടുണ്ട്.
എന്നാൽ ഇതൊന്നും മരണത്തിൽ കലാശിച്ചിട്ടില്ല.
പ്രവർത്തന രീതി
ഈ രോഗതിനു നൽകുന്ന വാക്സിനെ ആർട്ടിഫിഷ്യൽ ആക്റ്റീവ് ഇമ്മ്യൂണിറ്റി എന്നു വിളിക്കുന്നു.
നിർജീവമായതോ ശക്തി കുറചതോ ആയ അണുക്കളെ ശരീരത്തിലേക്ക് കടത്തുമ്പോൾ ശരീരത്തിന്റെ പ്രതിരോധം ഉത്തേജിച്ച് ആന്റിബോഡികൾ ഉല്പാദിക്കപ്പെടുന്നു.
ഇത് ശരീരത്തിനു ഗുണകരമാണ്.
കാരണം, പിന്നീട് ശരീത്തിലേക്ക് ഈ രോഗാണു കടക്കുമ്പോൾ പ്രതിരോധ സംവിധാനം ആന്റിജനെ പെട്ടെന്നു തിരിചറിയുകയും ആന്റിബോഡി ഉല്പാദിപ്പിക്കുകയും ചെയ്യുന്നു.
1890യിൽ എമിൽ വോൺ ബേറിങ് ന്റെ നേതൃത്വത്തിൽ ഒരു കൂട്ടം ജെർമൻ ശാസ്ത്രജ്ഞന്മാർ പാസീവ് ഇമ്മ്യുണോളജിയ്ക്കുള്ള വാക്സിൻ ഉണ്ടാക്കി.1924ലാണ് ആദ്യമായി നിർജീവ ടെറ്റനസ്  ടോക്സോയിഡ്കണ്ടെത്തി ഉല്പാദനം തുടങ്ങിയത്.
രണ്ടാം ലോക മഹായുദ്ധത്തിൽ സൈനികരിൽ ഉപയോഗിച് വിജയിച്ചതോടെ ഈ വാക്സിൻ ഗുണകരമാണെന്നു തെളിയിക്കപ്പെട്ടു.
1930 മുതൽ 1991 വരെ ഡിഫ്തീരിയ , ടെറ്റനസ്, പെർട്ടുസിസ് എന്നിവയുടെ വാക്സിൻ ആയ DTP ആയിരുന്നു കുത്തി വച്ചിരുന്നത്.
അതിനുശേഷം സുരക്ഷാ കാരണങ്ങളാൽ അസെല്ലുലാർ പെർട്ടുസിസ് കൂടി ഉൾപ്പെട്ട മറ്റൊരു തരം ഉപയോഗിച്ച് തുടങ്ങി.
DTP വാക്സിൻ എടുത്ത പകുതി പേർക്കും കുത്തിവച്ച സ്ഥലത്ത് ചുവപ്പും തടിപ്പും വേദനയും ഉണ്ടായതാണ് ഗവേഷകരെ ഇതിന്റെ മറ്റൊരു തരം കണ്ടെത്താൻ പ്രേരിപ്പിച്ചത്.
1992ൽ ടെറ്റനസ് ,ഡിഫ്തീരിയ, അസെല്ലുലാർ പെർട്ടിസിസ് എന്നീ രോഗങ്ങൾക്കുള്ള വാക്സിനുകളുടെ സംയുക്തങ്ങളായി(TDaP or DTaP) 2 പുതിയ വാക്സിനുകൾ പുറത്തിറങ്ങി.
ടെറെബോൺ പാരിഷ്
ടെറെബോൺ പാരിഷ് ( /ˌtɛrəˈboʊn/ tair -ə- bone ; French : Paroisse Terrebonne ) അമേരിക്കൻ ഐക്യനാടുകളിലെ ലൂയിസിയാ ന സംസ്ഥാനത്തിൻറെ തെക്കൻ ഭാഗത്തു നിലകൊള്ളുന്ന ഒരു പാരിഷാണ്.
2010 ലെ യു.എസ്. സെൻസസ് പ്രകാരം ഈ പാരിഷിലെ ജനസംഖ്യ 111,860 ആയിരുന്നു.
ഹൂമ പട്ടണത്തിലാണ് പാരിഷ് സീറ്റിൻറെ സ്ഥാനം.
1822 ലാണ് ഈ പാരിഷ് സ്ഥാപിക്കപ്പെട്ടത്.
ഹൂമ-തിബോഡൌക്സ്, LA Mമെട്രോപോളിറ്റൻ സ്റ്റാറ്റിസ്റ്റിക്കൽ മേഖലയുടെ ഭാഗമാണ് ടെറെബോൺ പാരിഷ്.
ഭൂവിസ്തൃതിയിൽ സംസ്ഥാനത്തെ രണ്ടാമത്തെ വലിയ പാരിഷാണിത്.
പതിനെട്ടാം നൂറ്റാണ്ടുമുതൽ ഈ പാരിഷ് കജുൻ സംസ്കാരത്തിൻറെ കേന്ദ്രമായി വർത്തിക്കുന്നു.
ഈ പാരിഷിലെ 10 ശതമാനത്തിലധികം ആളുകൾ വീടുകളിൽ ഫ്രഞ്ച് സംസാരഭാഷയായി സ്വീകരിച്ചിരിക്കുന്നവരാണ്.
ടെറെബോൺ പാരിഷിനെ ലൂയിസിയാന ഹൌസ് ആഫ് റപ്രസെൻറെറ്റീവ്സിൽ പ്രതിനിധീകരിച്ചിരിക്കുന്നത് ഹൂമ പട്ടണത്തിൽനിന്നുള്ള റിപ്പബ്ലിക്കൻ വ്യവസായി ഗോർഡൻ ഡോവ് ആണ്.
ലൂയിസിയാന ഹൌസ് ആഫ് റപ്രസെന്റെറ്റീവിലെ മുൻ സ്പീക്കറായിരുന്ന ഹണ്ട് ഡൌണർ ആണ് ഗോർഡനു മുമ്പ് ഈ സ്ഥാനത്തുണ്ടായിരുന്നത്.
2016 ജനുവരിയിൽ ടെറെബോൺ പാരിഷിന്റെ പ്രസിഡന്റാകുന്നതിനായി ഗോർഡൻ ഡോവ് ഈ സ്ഥാനം ഉപേക്ഷിക്കുയുണ്ടായി.
സഭയിൽ ഇദ്ദേഹത്തിനു ശേഷം ഹൂമയിൽ നിന്നുള്ള മറ്റൊരു റിപ്പബ്ലിക്കനായ ജെറോം സെറിൻഗ്വി സ്ഥാനമേറ്റെടുത്തു.
1974 മുതൽ 2008 വരെയുള്ള കാലഘട്ടത്തിൽ ഏറ്റവും കൂടുതൽ കാലം ലഫായെറ്റിലെ യൂണിവേഴ്സിറ്റ് ആഫ് ലൂയിസിയാനയുടെ പ്രസിഡന്റായിരുന്ന റെയ് ഔതമെന്റ്  1928 ൽ ജനിച്ചത് ടെറെബോൺ പാരിഷിലെ    ചൌവിൻ പട്ടണത്തിനു സമീപമുള്ള ഗ്രാമീണമേഖലയിലായിരുന്നു.
ഹൂമ ജനങ്ങളുടെ പേരിൽ നിന്നാണ് ടെറബോൺ പാരിഷിലെ ഹൂമ പട്ടണത്തിന് ഈ പേരു ലഭിച്ചത്.
തദ്ദേശീയ പദമായ ഹൂമയുടെ അർത്ഥം ചുവപ്പ് എന്നാണ്.
ഈ ജനങ്ങളുടെ യുദ്ധചിഹ്നം crawfish ആയിരുന്നു.
ചരിത്രകാരന്മാരുടെ അഭിപ്രായത്തിൽ മസ്കോഗിയൻ ഭാഷ സംസാരിക്കുന്ന ചോക്റ്റൌ വർഗ്ഗവുമായി ബന്ധപ്പെട്ടവരാണെന്നാണ്.
ഇന്നത്തെ മിസിസ്സിപ്പി, അലബാമ പ്രദേശങ്ങളിൽ നിന്ന് ഇവിടേയ്ക്കു കുടിയേറിപ്പാർക്കുകയായിരുന്നു.
ഇവർ ആദ്യം വാസമുറപ്പിച്ചത് ഇപ്പോൾ ബാറ്റൺ റഗ്ഗ് എന്നറിയപ്പെടുന്നിടത്തായിരുന്നു.
മറ്റ് ഇന്ത്യൻ വർഗ്ഗങ്ങളുമായുള്ള കലഹവും 1706 ൽ ടുണിക ജനങ്ങളുമായുള്ള യുദ്ധത്തിൽ പരാജയപ്പെടുകയും ചെയ്തതു നിമിത്തവും യൂറോപ്യൻ കുടിയേറ്റക്കാരുട കയ്യേറ്റവും കാരണമായി ഹൂമ ഇന്ത്യൻ വർഗ്ഗക്കാർ തെക്കു ദിക്കിലെ ഒറ്റപ്പെട്ട ചതുപ്പു പ്രദേശങ്ങളിലേയ്ക്കു നീങ്ങുകയും ചെയ്തു.
പത്തൊമ്പാതാം നൂറ്റാണ്ടിൻറെ മദ്ധ്യത്തിൽ ഇവർ ഇന്നത്തെ ടെറെബോണ് പാരിഷിനു സമീപം നിലയുറപ്പിച്ചു.
ഈ പ്രദേശത്തെ വടക്കുപടിഞ്ഞാറുള്ള ഉയർന്ന ഭാഗത്ത് ഹൂമവർഗ്ഗക്കാർ ഔസ്കി ബയു (Ouiski Bayou) എന്ന പേരിൽ ഒരു ക്യാമ്പ് സ്ഥാപിച്ചു.
ഈ ക്യാമ്പാണ് പിന്നീട് ഹൂമ ടൌണായി മാറിയത്.
1700 കളിലും 1800 കളിലും യൂറോപ്യൻ കുടിയേറ്റ മേഖല സ്ഥാപിക്കുന്നതിനായി  വടക്കൻ പ്രദേശങ്ങളിലെ ഉയർന്ന പ്രദേശങ്ങളിൽ നിന്ന് ഈ വർഗ്ഗക്കാർ തെക്കുള്ള തീരമേഖലകളിലേയ്ക്ക് തള്ളിനീക്കപ്പെട്ടു.
ഹൂമ വർഗ്ഗക്കാരുടെ ശേഷിപ്പുകൾ ഈ മേഖലകളിൽ ഇപ്പോഴും കാണാവുന്നതാണ്.
ഗൾഫ് ആഫ് മെക്സിക്കോ അതിർത്തിയിലുള്ള ലഫോർഷെ പാരിഷിൻറെ തെക്കൻ ഭാഗങ്ങൾ അടർത്തിയെടുത്താണ് ലൂയിസിയാനയുടെ പാരിഷുകളിൽ ഏറ്റവും തെക്കുളള പാരിഷുകളിലൊന്നായ ടെറെബോൺ പാരിഷ് 1822 മാർച്ച് 22 ന് രൂപീകരിച്ചത്.
2100 സ്ക്വയർ മൈൽ പ്രദേശം ഉൾക്കൊള്ളുന്ന ഈ പാരിഷ് ലൂയിസിയാന സംസ്ഥാനത്തെ രണ്ടാമത്തെ വലിയ പാരിഷാണ്.
ഈ പ്രദേശത്തെ മണ്ണിൻറെ ഫലഭൂയിഷ്ടികാരണം ആദ്യകാല ഫ്രഞ്ച് കുടിയേറ്റക്കാരാണ് “നല്ല ഭൂമി” എന്നർത്ഥം വരുന്ന  “terre bonne” എന്ന പേരു നൽ‌കിയത്.
1834 ൽ ടെറെബോൺ പാരിഷ് പെട്ടെന്ന് എത്താൻ സാധിക്കുന്നതും പാരിഷിൻറെ മദ്ധ്യഭാഗത്തു വരുന്നതുമായ പ്രദേശത്ത് പാരിഷ് സീറ്റ് വന്നാലുള്ള പ്രയോജനം കണക്കാക്കി ഹൂമ സിറ്റി സ്ഥാപിച്ചു.
അതിനു മുമ്പ് ഇന്നത്തെ ഹൂമ പട്ടണമദ്ധ്യത്തിൽ നിന്ന് നാലു മൈൽ വടക്കുപടിഞ്ഞാറായി സ്ഥിതി ചെയ്തിരുന്ന വില്ല്യംസ്ബർഗ്ഗിലായിരുന്നു (ഇപ്പോഴത്തെ ബയൂ കെയിൻ) പാരിഷ് സീറ്റ്.
അക്കാലത്ത് സർക്കാർ അധികൃതർ വിശ്വസിച്ചിരുന്നത് അക്കാലത്തെ ചരക്കുനീക്കവും ഗതാഗത സൌകര്യങ്ങളും ജലമാർഗ്ഗമായതിനാൽ,  6 ചതുപ്പു പ്രദേശങ്ങളുടെ സംഗമ സ്ഥാനമായ ഹൂമ പ്രദേശം ടെറെബോൺ പാരിഷിലെ വ്യാപാര വാണിജ്യ കാര്യങ്ങളുടെ വരവുപോക്കിനും വികസനത്തിനും ഉത്തമമായ പ്രദേശമാണെന്നാണ്.
ഈ ടൌൺ സ്ഥാപിച്ചത് ഹൂമ ഇന്ത്യൻ വർഗ്ഗക്കാരുടെ ആദ്യകാല അധിവാസ കേന്ദ്രത്തിനും സമീപമായിരുന്നു.
ബയൂ കെയിൻ, ബയൂ ടെറെബോൺ എന്നീ രണ്ടു ടൌണുകളുടെ സംഗമ സ്ഥാനമായിരുന്നു വില്ല്യംസ്ബർഗ്ഗ്.
1834 മാർച്ച് 18 ന്, റിച്ചാർഡ് എച്ച്. ഗ്രിനേജ്, ഹൂബർട്ട് എം. ബിനാംഗർ എന്നിവർ പുതിയ ഗവൺമെന്റ് സീറ്റിനായി ബയൂ ടെറബോണിനു സമാന്തരമായി ഭൂമി സംഭാവന ചെയ്യുകയുണ്ടായി.
ഈ ഭൂമിയാണ് ഹൂമ പട്ടണത്തിന്റെ ചുറ്റുപാടുമുള്ള വികാസത്തിനു കാരണഭൂതമായത്.
ഈ പ്രധാന ഭൂദാനം ഗ്രിനേജിനെയും ബെലാംഗറിനെയും “ഫാദേർസ് ആഫ്‍ ഹൂമ” എന്ന സ്ഥാനത്തിന് അർഹരാക്കിത്തീർത്തു.
യൂറോപ്യൻ കുടിയേറ്റക്കാർ
ടെറെബോൺ പാരിഷ് നിവാസികളിലധികവും മിസിസ്സിപ്പി നദീ മേഖലയിൽ നിന്നോ ബയൂ ലഫോർഷെയിൽ നിന്ന് ബയൂ ടെറെബോണിലേയ്ക്ക് എത്തിയവരോ ആകുന്നു.
ബയൂ രാഷ്ട്രത്തിലേയ്ക്ക് ന്യൂ ഓർലിയൻസിൽ നിന്നുള്ള ഫ്രഞ്ച് കുടിയേറ്റക്കാരുടെ ഒഴുക്ക് 1762 കാലഘട്ടത്തിലുണ്ടായി.
സെവൻ ഇയേർസ് യുദ്ധത്തിൽ (ഫ്രഞ്ച് ആൻറ് ഇന്ത്യൻ വാർ ഇൻ നോർത്ത് അമേരിക്ക എന്ന പേരിലറിയപ്പെടുന്നു) ഫ്രഞ്ചുകാർ ബ്രിട്ടീഷുകാരോട് പരാജയപ്പെട്ടതിനെത്തുടർന്ന് കോളനിയുടെ നിയന്ത്രണം സ്പെയിൻകാരുടെ നിയന്ത്രണത്തിലായ കാലത്തായിരുന്നു ഇത്.
ചതുപ്പു നിലത്ത് എത്തിച്ചേരുന്ന ഓരോ പുതു കുടിയേറ്റക്കാരനും 630 ഏക്കർ വീതം ജില്ലാ സ്പാനിഷ് കമാണ്ടർ പ്രഖ്യാപിച്ചിരുന്നു.
എന്നാൽ അനേകം ഫ്രഞ്ചുകാർ ഇതിനകം ഈ പ്രദേശത്ത് എത്തിച്ചേർന്നിരുന്നു.
ബ്രിട്ടീഷ്, സ്പാനിഷ് കുടിയേറ്റക്കാരും ഈ പ്രദേശങ്ങളിൽ അവകാശമുന്നയിച്ചിരുന്നു.
ഈ മേഖലയിലെ മറ്റു കുടിയേറ്റക്കാർ 1760 കളിൽ വന്നെത്തിയ അക്കാഡിയയിൽ നിന്നുള്ള (ഇന്നത്തെ നോവ സ്കോഷ്യ) ഫ്രഞ്ച് കോളനിക്കാരായിരുന്നു.
സെവൻ ഇയേർസ് യുദ്ധകാലത്ത് ബ്രിട്ടീഷുകാർ പുറത്താക്കിയവരായിരുന്നു ഇവർ “കജുൺസ്” (അക്കാഡിയൻസ്) എന്നിറിയപ്പെട്ടു.
ടെറെബോൺ പാരിഷിലെ ചതുപ്പുകളുടെ കരയിൽ ഇവരും അധിവാസമുറപ്പിച്ചു.
ഭൂമിശാസ്ത്രപരമായി വിദൂരത്തായതിനാൽ സർക്കാർ നിയന്ത്രണങ്ങൾ കുറവായിരുന്നതും പ്രദേശത്തിൻറെ ഫലഭൂയിഷ്ടിയും മത്സ്യബന്ധന സൌകര്യങ്ങളും ജന്തുജാലങ്ങളുടെ ആധിക്യവുമാണ് കൂടുതലാളുകളെയും ഈ പ്രദേശത്തേയ്ക്ക് ആകർഷിച്ചത്.
വിദൂരദേശത്തായിരുന്നുവെങ്കിലും ഇവർ തലമുറകളോളം തങ്ങളുടെ സാംസ്കാരികത്തനിമ കാത്തുസൂക്ഷിച്ചിരുന്നു.
നിയമനിർമ്മാണസഭയുടെ ഒരു ഉത്തരവിലൂടെ 1848 ൽ ഹൂമ ഒരു പട്ടണമായി സംയോജിപ്പിക്കപ്പെട്ടു.
ഇക്കാലത്ത് ഹൂമയിൽ കരിമ്പു തോട്ടങ്ങളെ അടിസ്ഥാനമാക്കിയുളള പ്ലാൻറേഷനുകൾ, കടൽ വിഭവങ്ങളുടെ സംഭരണം, രോമ വ്യവസായം തടിവ്യവസായം എന്നിവ വലിയ തോതിൽ അഭിവൃദ്ധിപ്പെട്ടിരുന്നു.
പാരിഷിലെ പ്രധാന കാർഷികവിള വ്യാവസായികാടിസ്ഥാനത്തിലുള്ള കരിമ്പുകൃഷിയായിരുന്നു.
1828 ലാണ് ആദ്യ പ്ലാൻറേഷൻ സ്ഥാപിക്കപ്പെട്ടത്.
1851 ആയപ്പോഴേയ്ക്കും ടെറബോൺ പാരിഷിൽ 110 കരിമ്പു തോട്ടങ്ങളും 80 കരിമ്പാട്ടുന്ന മില്ലുകളുമുണ്ടായിരുന്നു.
1828 ൽ  കരിമ്പു കൃഷിയുടെ വിളവെടുപ്പിനും പ്രൊസസിംഗിനുമായി മൈനർ കുടുബത്തിൻറെ ഉടമസ്ഥതയിൽ സൌത്ത്ഡൌൺ പ്ലാൻറേഷൻ നിലവിൽവന്നു.
ലൂയിസിയാനയിലെ സ്പാനിഷ് ഗവർണർ ഗയോസോയുടെ സെക്രട്ടറിയായി സ്റ്റീഫൻ മൈനർ ഇക്കാലത്ത് സേവനമനുഷ്ടിച്ചിരുന്നു.
ഇന്ന് മൈനർ കുടുംബത്തിൻറെ 1858 ൽ നിർമ്മിക്കപ്പെട്ടതും 1893 ൽ വിപുലീകരിച്ചതുമായ ഭവനം പാരിഷിലെ മ്യൂസിയമായി പരിവർത്തനം ചെയ്യപ്പെട്ടിരിക്കുന്നു.
1979 ൽ കച്ചവടം ചെയ്യപ്പെട്ട പഞ്ചസാരമില്ല് പൊളിച്ചുമാറ്റി കപ്പൽമാർഗ്ഗം ഗ്വാട്ടിമാലയിലേയ്ക്കു കൊണ്ടുപോയി പുനസ്ഥാപിച്ചിരുന്നു.
ആ ഫാക്ടറി ഇക്കാലത്തും പ്രവർത്തിക്കുന്നുണ്ട്.
പാരിഷിനുള്ളിലെ സഞ്ചാര സമയം കുറയ്ക്കുന്നതിനും വ്യാപാരം അഭിവൃദ്ധിപ്പെടുത്തുന്നതിനുമായി യൂറോപ്യൻ കുടിയേറ്റക്കാർ ചതുപ്പുകൾക്കിടയൽ കനാലുകൾ നിർമ്മിച്ചു.
പാരിഷിനുള്ളിലും പുറമേയ്ക്കുമുള്ള വ്യാപാരാഭിവൃദ്ധിക്കും സഞ്ചാരത്തിനുമായി ഷ്രീവെർ ( Schriever ) ടൌണിനെയും ഹൂമയെയും ബന്ധിപ്പിച്ച് 1872 ൽ ഒരു റെയിൽറോഡ് നിലവിൽവന്നു.
1923 ൽ ഇൻട്രാകോസ്റ്റൽ വാട്ടർവേയുടെ നിർമ്മാണത്തോടെ കനാലുകളിലൂടെയുള്ള ഗതാഗതം ഉപേക്ഷിക്കപ്പെട്ടു.
ഒരു തുറമുഖ പട്ടണമെന്ന ഹൂമയുടെ പ്രാധാന്യം കണക്കിലെടുത്ത് ഈ വാട്ടർവേ ലഫോർഷെ പാരിഷിലേയ്ക്കും ബയൂ ലഫോർ ലഫോർഷെയിലേയ്ക്കും നീട്ടി.
ഇരുപതാം നൂറ്റാണ്ട് ഭൂമിശാസ്ത്രം.
യു.എസ്. സെൻസസ് ബ്യൂറോയുടെ കണക്കുകൾ പ്രകാരം ഈ പാരിഷിന്റെ വിസ്തൃതി 2,082 സ്ക്വയർ മൈലാണ് (5,390 km2).
ഇതിൽ 1,232 സ്ക്വയർ മൈൽ പ്രദേശം (3,190 km2) കരഭൂമിയും ബാക്കി 850 സ്ക്വയർ മൈൽ പ്രദേശം (2,200 km2) (41 ശതമാനം) ജലം ഉൾപ്പെട്ടതുമാണ്.
ഭൂവിസ്തൃതിയിൽ ലൂയിസിയാനയിലെ അഞ്ചാമത്തെ വലിയ പാരിഷാണിത്.
പാരിഷിൻറെ തെക്കു വശത്തായി ഗൾഫ് ആഫ് മെക്സിക്കോ സ്ഥിതി ചെയ്യുന്നു.
ജനസംഖ്യാകണക്കുകൾ
2008 ലെ സെൻസസ് അനുസരിച്ച് ഈ പാരിഷിൽ 108,576 ആളുകളും 35,997 ഗൃഹങ്ങളും 27,393 കുടുബങ്ങളുമുണ്ട്.
ജനസാന്ദ്രത ഓരോ സ്ക്വയർ മൈലിനും (32/km²) 83 പേരാണ്.
ഓരോ 32 സ്ക്വയർ മൈൽ (12/km²) പ്രദേശങ്ങളിലും ഉൾക്കൊള്ളുന്ന ഗൃഹസമുഛയങ്ങളുടെ എണ്ണം 39,928 ആണ്.
ജനങ്ങളുടെ വർഗ്ഗം തിരിച്ചുള്ള തരം തിരിവുകളിൽ 74.07 ശതമാനം വെള്ളക്കാരും , 17.79 ശതമാനം കറുത്തവർ അല്ലെങ്കിൽ ആഫ്രിക്കൻ അമേരിക്കക്കാർ , 5.29 ശതമാനം തദ്ദേശീയ ഇന്ത്യൻ വർഗ്ഗം , 0.81 ശതമാനം ഏഷ്യക്കാർ , 0.02 ശതമാനം പസഫിക് ദ്വീപുവാസികൾ , 0.54 ശതമാനം മറ്റു വർഗ്ഗങ്ങൾ, 1.48 ശതമാനം ഒന്നോ അതിൽ കൂടുതലോ വംശങ്ങളിൽനിന്നുള്ളവർ എന്നിങ്ങനെയാണ്.
ജനസംഖ്യയുടെ 1.56 ശതമാനം were ഹിസ്പാനിക് അല്ലെങ്കിൽ ലാറ്റിൻ വംശത്തിൽപ്പെട്ടവരുമുണ്ട്.
ജനസംഖ്യയിൽ 10.66 ശതമാനം പേർ വീടുകളിൽ ഫ്രഞ്ചോ “ലൂയിസിയാന ഫ്രഞ്ചോ” സംസാരിക്കുന്നവരും 1.5 ശതമാനം പേർ സ്പാനിഷ് ഭാഷ സംസാരിക്കുന്നവരുമാണ്.
35,997 ഗൃഹങ്ങളിൽ വസിക്കുന്നവരിൽ 39.20 ശതമാനം പേർ 18 വയസിനു താഴെയുള്ള കുട്ടികൾ മാതാപിതാക്കളോടൊപ്പം താമസിക്കുന്നവരാണ്.
57.00 ശതമാനം വിവാഹിതരായി ഒന്നിച്ചു താമസിക്കുന്ന ദമ്പതികളും 14.10 ശതമാനം ഭർത്താവ് ഒപ്പമില്ലാത്ത കുടുംബിനികളുമാണ്.
23.90 ശതമാനം കുടുംബമായിട്ടല്ലാതെ താമസിക്കുന്നു.
19.30 ശതമാനം ഒറ്റപ്പെട്ടു താമസിക്കുന്നവരും 7.30 ശതമാനം ഒറ്റയ്ക്കു താമസിക്കുന്ന 65 അല്ലെങ്കിൽ അതിൽ കൂടുതൽ പ്രായമുള്ള പൌരന്മാരാണ്.
ടെറെബോൺ പാരഷ് സ്കൂൾ ജില്ല പബ്ലിക് സ്കൂളുകൾ നടത്തുന്നുണ്ട്.
ടെറൻസ് ഇംഗ്ലീഷ് വിലാസം https://ml.wikipedia.org/wiki/Terence
ഒരു റോമൻ നാടകകൃത്തായിരുന്നു ടെറൻസ് എന്ന പേരിൽ അറിയപ്പെടുന്ന പബ്ലിയസ് ടെറന്റിയസ് അഫെർ .
ഗ്രീക്കുകഥകളുടെ ലാറ്റിൻഭാഷയിലുള്ള അവതരണമാണ് ഇദ്ദേഹം നടത്തിയത്.
മിഴിവുറ്റ കഥാപാത്രങ്ങളും കെട്ടുറപ്പുള്ള കഥയും ടെറൻസിന്റെ നാടകങ്ങൾക്ക് കൂടുതൽ പ്രചാരം നേടിക്കൊടുത്തു.
കാർത്തേജിൽ ജനിച്ച ടെറൻസ് അടിമയായി റോമിലെത്തുകയും ടെറന്റിയസ് ലുകാനസ് എന്ന സെനറ്റർ അദ്ദേഹത്തിനു വിദ്യാഭ്യാസം നൽകി വിമോചിപ്പിക്കുകയും ചെയ്തുവെന്നാണ് ചരിത്രം.
കൃതികൾ അഡെൽഫോ (സഹോദരങ്ങൾ) ആൻഡ്രിയ (ആൻഡ്രോസിലെ പെൺകുട്ടി) ഹ്യൂറ്റൻ ടിമൊറുമെനൊസ് (സ്വയം പീഡിപ്പിക്കുന്നവൻ) യുനക്സ് ഫോർമിയോ ഹെസ്യ്ര (അമ്മായിയമ്മ)
എന്നിവയാണ് ടെറൻസിന്റെ പ്രധാന നാടകങ്ങൾ.
രണ്ടു സഹോദരന്മാരെ സംബന്ധിക്കുന്ന പ്രബോധനപരമായ ഒരു നാടകമാണ് അഡെൽഫോ.
സഹോദരന്മാരിൽ ഒരാൾ നാഗരികനും മറ്റെയാൾ ഗ്രാമീണനുമാണ്.
ഗ്രാമീണന്റെ ഓരോ കുട്ടിയെ ഇരുവരും വളർത്തുന്നു.
ഗ്രാമീണൻ കുട്ടിയെ കൂടുതൽ നിയന്ത്രിക്കുമ്പോൾ നാഗരികൻ തന്റെ സംരക്ഷണയിലുള്ള കുട്ടിയ്ക്ക് കൂടുതൽ സ്വാതന്ത്ര്യം നൽകുന്നു.
മനുഷ്യ സ്വഭാവത്തെ ആധാരമാക്കി വിദ്യാഭ്യാസം നൽകണമെന്ന സന്ദേശമാണ് നാടകകൃത്ത് നൽകുന്നത്.
ടെറൻസിന്റെ ജീവിതം ഈ നാടകത്തിൽ പ്രതിഫലിക്കുന്നതായി ചൂണ്ടിക്കാണിക്കപ്പെടുന്നു.
ഡൗൺ സിൻഡ്രോം ഇംഗ്ലീഷ് വിലാസം https://ml.wikipedia.org/wiki/Down_syndrome
മനുഷ്യശരീരത്തിലെ കോശങ്ങളിൽ മർമ്മത്തിലുള്ള ക്രോമസോമുകളിൽ 21-ആം ക്രോമസോം ജോഡിയ്ക്കൊപ്പം ഒരു 21ആം ക്രോമസോം കൂടി അധികരിച്ചുവരുന്ന അവസ്ഥയാണ്‌ ഡൗൺ സിൻഡ്രോം .
ട്രൈസോമി 21, ട്രൈസോമി ജി എന്നീ പേരുകളിലും ഇത് അറിയപ്പെടുന്നു.
1866-ൽ ഈ രോഗാവസ്ഥ ആദ്യമായി വിശദീകരിച്ച ബ്രിട്ടീഷ് ഡോക്ടറായ ജോൺ ലാങ്ഡൺ ഡൗണിന്റെ പേരിലാണ്‌ ഈ രോഗം അറിയപ്പെടുന്നത്.
21-ആം ക്രോമസോം ജോഡിയിൽ ഒന്ന് അധികമായി വരുന്നതാണ്‌ രോഗകാരണം എന്ന് കണ്ടെത്തിയത് 1959-ൽ ജെറോം ലെഷോണറിലാണ്‌.
ജനിച്ചുവീഴുന്ന 800 മുതൽ 1000 വരെ കുട്ടികളിൽ ഒരാൾക്ക് ഡൗൺ സിൻഡ്രോം ഉണ്ടാകാം.
പ്രായമേറിയ അമ്മമാർക്ക് ജനിക്കുന്ന കുട്ടികളിൽ ഡൗൺ സിൻഡ്രോം നിരക്ക് കൂടുതലാണ്‌.
അമ്നിയോസെന്റസിസ് എന്നറിയപ്പെടുന്ന പരിശോധനയിലൂടെ ഗർഭിണികൾക്ക് ഗർഭസ്ഥ ശിശുവിന് ഡൗൺ സിൻഡ്രോം ഉണ്ടോയെന്ന് അറിയാൻ കഴിയും.
ഗർഭസ്ഥ ശിശുവിന് ഡൗൺ സിൻഡ്രോം ഉണ്ടെന്ന് കണ്ടെത്തിയാൽ അബോർഷൻ താല്പര്യമെങ്കിൽ തിരഞ്ഞെടുക്കാം.
യുണൈറ്റഡ് കിംഗ്ഡത്തിലും യൂറോപ്പിലും ഇത്തരം 92% കേസുകളും നിർത്തലാക്കുന്നു.
ഡൗൺ സിൻഡ്രോം മാനസിക വൈകല്യത്തിന് കാരണമാകുന്നു.
ഇത് സൗമ്യമോ കഠിനമോ ആകാം.
ഡൗൺ സിൻഡ്രോം ഉള്ള ഒരു ചെറുപ്പക്കാരന്റെ ശരാശരി ഐക്യു 50 ആണ്.
ഇത് 8 അല്ലെങ്കിൽ 9 വയസ്സുള്ള കുട്ടിയുടെ മാനസിക പ്രായത്തിന് തുല്യമാണ്.
പക്ഷേ പലപ്പോഴും ഇത് വ്യക്തിയെ ആശ്രയിച്ചിരിക്കുന്നു.
ഇത് വ്യാപകമായി വ്യത്യാസപ്പെടാം.
പക്ഷേ തൃപ്തികരമായ രീതിയിൽ ജീവിതം നയിക്കണമെങ്കിൽ മിക്ക വ്യക്തികൾക്കും മേൽനോട്ടം ആവശ്യമാണ്.
ഈ അവസ്ഥയിലുള്ള കുട്ടികൾ പുതിയ കാര്യങ്ങൾ പഠിക്കാൻ കൂടുതൽ സമയം എടുക്കും.
ഡൗൺ സിൻഡ്രോം ഉള്ളവരോട് വിദ്യാഭ്യാസ സമ്പ്രദായത്തിലും പൊതുവായി സമൂഹത്തിലും വിവേചനം കാണാറുണ്ട്.
മാർച്ച് 21 ലോക ഡൗൺ സിൻഡ്രോം ദിനമായി ആചരിക്കുന്നു.
അൻപതോളം ശാരീരികസവിശേഷതകൾ ഇത്തരത്തിലുള്ള കുട്ടികൾ കാണിക്കുന്നു.
ഡൗൺ സിൻഡ്രോം ഉള്ള കുട്ടികൾക്ക് മാനസികവളർച്ചയും ശാരീരികവളർച്ചയും സാധാരണപോലെ ഉണ്ടാവുകയില്ല.
കണ്ണുകൾക്കുതാഴെ സവിശേഷരീതിയിലുള്ള തൂങ്ങിയ ത്വക്കും വലുതും വീങ്ങിയതും മുന്നിലേയ്ക്ക് തുറിച്ചിരിക്കുന്നതുമായ നാവും ചെറിയ ശരീരവും സാമാന്യേന വലിയ കരളും പ്ലീഹയും ഇത്തരം കുട്ടികളുടെ സവിശേഷതകളാണ്.
ഡൺകിർക്ക്
ക്രിസ്റ്റഫർ നോളൻ രചനയും സംവിധാനവും നിർവ്വഹിച്ച 2017ൽ പുറത്തിറങ്ങിയ ഒരു ഇംഗ്ലീഷ് യുദ്ധ-ചലച്ചിത്രമാണ് ഡൺകിർക്ക് .
ഫിയോൻ വൈറ്റ്‌ഹെഡ് , ടോം ഗ്ലിൻ-കാർണി , ജാക്ക് ലോഡൻ , ഹാരി സ്റ്റൈൽസ് , അനൈറിൻ ബർണാർഡ് , ജെയിംസ് ഡാർസി , ബാരി കോഗൻ , കെന്നത്ത് ബ്രനാഗ് , കിലിയൻ മർഫി , മാർക്ക് റൈലൻസ് , ടോം ഹാർഡി എന്നിവർ ഇതിൽ അഭിനയിച്ചിരിക്കുന്നു.
രണ്ടാം ലോകമഹായുദ്ധം പശ്ചാത്തലമാക്കിയ ഈ ചിത്രത്തിൽ, ഡൺകിർക്ക് പിൻവാങ്ങലിനെക്കുറിച്ചാണ് പ്രതിപാദിച്ചിരിക്കുന്നത്.
യുണൈറ്റഡ് കിങ്ഡം, യുനൈറ്റഡ് സ്റ്റേറ്റ്സ്, ഫ്രാൻസ്, നെതർലാൻഡ്സ് തുടങ്ങിയവരുടെ ഒരു അന്താരാഷ്ട്ര-നിർമ്മാണമായ ഈ ചലച്ചിത്രം വാർണർ ബ്രോസ്.
പിക്ചേഴ്സ് ആണ് വിതരണം ചെയ്തിരിക്കുന്നത്.
കുറഞ്ഞ സംഭാഷണങ്ങൾ അടങ്ങിയിരിക്കുന്ന, എന്നാൽ വിശദാംശങ്ങളിലൂടെ മാത്രം ഉദ്വേഗം ജനിപ്പിക്കുന്ന രീതിയിൽ മൂന്ന് വീക്ഷണകോണുകളിൽ നിന്നാണ്—ഭൂമി, കടൽ, വായു—നോളൻ ഇതിന്റെ തിരക്കഥ എഴുതിയിരിക്കുന്നത്.
2016 മേയിൽ ഫ്രാൻസിലെ ഡൺകിർക്കിൽ തുടങ്ങി, അമേരിക്കയിലെ ലോസ് ആഞ്ചലസിലാണ് ചിത്രീകരണം അവസാനിച്ചത്; അവിടെത്തന്നെയാണ് പോസ്റ്റ്-പ്രൊഡക്ഷൻ ജോലികളും ആരംഭിച്ചതും.
IMAX 65 mmലും 65 mm large format film stockലുമാണ് ഹൊയ്റ്റെ വാൻ ഹൊയ്റ്റമ ഈ ചലച്ചിത്രത്തിന്റെ ഛായാഗ്രാഹണം നിർവഹിച്ചിരിക്കുന്നത്.
ആയിരക്കണക്കിന് എക്സ്ട്രാ അഭിനേതാക്കളെ വിനിയോഗിച്ചും, യഥാർഥ ഡൺകിർക്ക് പിൻവാങ്ങലിൽ പങ്കെടുത്ത ബോട്ടുകളെ സംയോജിപ്പിച്ചും, വ്യോമ-രംഗങ്ങൾക്കായി ആ കാലഘട്ടത്തോടു ചേർന്ന രീതിയിലുള്ള വിമാനങ്ങൾ ഉപയോഗിച്ചും സമഗ്രമായ പ്രാക്റ്റിക്കൽ ഇഫക്റ്റുകളോടെയാണ് ഈ ചിത്രം നിർമ്മിച്ചിരിക്കുന്നത്.
ലണ്ടനിലെ ഓഡിയോൺ ലെയ്സെസ്റ്റ്ർ സ്ക്വയരിൽ 2017 ജൂലായ് 13ന് പ്രഥമപ്രദർശനം നടത്തിയ ഈ ചിത്രം, യുനൈറ്റഡ് കിങ്ഡം, യുനൈറ്റഡ് സ്റ്റേറ്റ്സ് എന്നിവിടങ്ങളിൽ 2017 ജൂലായ് 21ന് റിലീസായി.
ആഗോളതലത്തിൽ ഈ ചിത്രം ഇതുവരെ $107 മില്ല്യൺ ഡോളർ കരസ്ഥമാക്കി.
ഛായാഗ്രഹണം, സംവിധാനം, അഭിനയം, ഹാൻസ് സിമ്മറുടെ സംഗീതം എന്നിവയിൽ നിരൂപകപ്രശംസ നേടിയ ഈ ചലച്ചിത്രം, എക്കാലത്തേയും മികച്ച യുദ്ധ-ചലച്ചിത്രങ്ങളിൽ ഒന്നായും, നോളന്റെ ഇതുവരെയുള്ള ചിത്രങ്ങളിൽ മികച്ചതായും ചില നിരൂപകർ വിലയിരുത്തുന്നു.
അവലംബം പുറം കണ്ണികൾ ഔദ്യോഗിക വെബ്സൈറ്റ് Dunkirk ഡൺകിർക്ക് ഇന്റർനെറ്റ് മൂവി ഡാറ്റാബേസിൽ മെറ്റാക്രിട്ടിക്കിൽ നിന്ന് ഡൺകിർക്ക് ബോക്സ് ഓഫീസ് മോജോയിൽ നിന്ന് ഡൺകിർക്ക് റോട്ടൻ ടൊമാറ്റോസിൽ നിന്ന് ഡൺകിർക്ക്
ഡ്‌ജുർഡ്‌ജുറ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Djurdjura_National_Park
ഡ്‍ജുർഡ്‍ജുറ ദേശീയോദ്യാനം ( Arabic : الحديقة الوطنية جرجرة‎‎) അൾജീരിയയിലെ ദേശീയ ഉദ്യാനങ്ങളിൽ ഒന്നാണ്.
കബിലീയിൽ സ്ഥിതിചെയ്യുന്ന ഈ ദേശീയോദ്യാനം ടെൽ അറ്റ്ലസ് പർവ്വതനിരകളിലെ ഡ്‍ജുർഡ്‍ജുറ കൊടുമുടി യുടെ പേരിലാണ് അറിയപ്പെടുന്നത്.
അടുത്തുള്ള പട്ടണങ്ങളിൽ വടക്ക് ടിസി ഔസൌവും തെക്ക് ബൂയിറ യും ഉൾപ്പെടുന്നു.
ചിത്രശാല അവലംബം പുറത്തേക്കുള്ള കണ്ണികൾ (in French) Algerian Ministry of Forestry - National park of Djurdjura Park data on UNEP-WPMC Djurdjura National Park എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഡൗട്ട് (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Doubt_(2008_film)
2008-ൽ പുറത്തിറങ്ങിയ ഒരു ഇംഗ്ലീഷ് ചലച്ചിത്രമാണ് ഡൗട്ട് .
ജോൺ പാട്രിക്ക് സ്റ്റാൻലിയുടെ ഡൗട്ട്: എ പാരബിൾ എന്ന നാടകത്തെ 
അടിസ്ഥാനമാക്കിയാണ് ഈ ചിത്രം നിർമിച്ചിരിക്കുന്നത്.
സ്റ്റാൻലി തന്നെയാണ് ഇതിന്റെ സംവിധായകൻ.
സ്കോട്ട് റുഡിനാണ് നിർമ്മാണം നിർവഹിച്ചത്.
മെറിൽ സ്ട്രീപ്, ഫിലിപ് സെയ്മോർ ഹോഫ്മാൻ, ആമി ആഡംസ്, വയോള ഡേവിസ് എന്നിവരാണ് പ്രധാന കഥാപാത്രങ്ങളെ അവതരിപ്പിച്ചത്.
ന്യൂയോർക്കിലെ ഒരു കത്തോലിക്ക പള്ളിയിലും അതുമായി ബന്ധപ്പെട്ട് പ്രവർത്തിക്കുന്ന ഒരു വിദ്യാലയത്തിലുമായാണ് കഥ നടക്കുന്നത്.
അമേരിക്കൻ ഫിലിം ഇൻസ്റ്റിറ്റ്യൂട്ട് ഫെസ്റ്റികലിൽ 2008 ഓഗസ്റ്റ് 30-ന് ചിത്രത്തിന്റെ ആദ്യ പ്രദർശനം നടന്നു.
പിന്നീട് ഡിസംബർ 12-ന് ചിലയിടങ്ങളിൽ മാത്രം ചിത്രം പുറത്തിറക്കുകയും ഡിസംബർ 25-ന് ലോകവ്യാപകമായി പ്രദർശനം ആരംഭിക്കുകയും ചെയ്തു.
81-ആം അക്കാദമി പുരസ്കാരത്തിൽ മികച്ച നടി (മെറിൽ സ്ട്രീപ്), മികച്ച സഹനടൻ (ഫിലിപ് സെയ്മോർ ഹോഫ്മാൻ), മികച്ച സഹനടി (ആമി ആഡംസ്, വയോള ഡേവിസ് എന്നിവർക്ക്), മികച്ച അവലംബിത തിരക്കഥ (ജോൺ പാട്രിക്ക് സ്റ്റാൻലി) എന്നീയിനങ്ങളിലായി 5 നാമനിർദ്ദേശങ്ങൾ ഡൗട്ടിന് ലഭിച്ചു.
ഔദ്യോഗിക വെബ്സൈറ്റ് ഡൗട്ട് ഇന്റർനെറ്റ് മൂവി ഡാറ്റാബേസിൽ
ഡൗണി മരംകൊത്തി ഇംഗ്ലീഷ് വിലാസം https://ml.wikipedia.org/wiki/Downy_Woodpecker
വടക്കേ അമേരിക്കയിൽ കാണപ്പെടുന്ന മരംകൊത്തികളിൽ ഏറ്റവും ചെറുതാണ് ഡൗണി മരംകൊത്തി .
അതിശൈത്യമുള്ള കാനഡയുടെ വടക്കു ഭാഗങ്ങളിലും അത്യുഷ്ണമേഖലയായ തെക്കുപടിഞ്ഞാറൻ പ്രദേശങ്ങളിലുമൊഴികെ വടക്കേ അമേരിക്കൻ വൻ‌കരയിൽ എല്ലായിടത്തും ഇവകാണപ്പെടുന്നു.
കറുപ്പിനുമേൽ വെളുത്തപുള്ളികളുള്ള ചിറകുകളും മുകൾഭാഗവും വെളുത്ത കഴുത്തും ഉദരഭാഗവും.
ആൺ‌കിളിയുടെ തലയുടെ പുറകിലായി കുറച്ചുഭാഗം ചുവപ്പായിരിക്കും.
ആൺ‌കിളിയും പെൺ‌കിളിയും തമ്മിലുള്ള വ്യത്യാസവും ഇതുതന്നെ.
ആവാസം ഇരതേടുന്ന പെൺ‌കിളി
വനമ്പ്രദേശങ്ങളാണ് ഇവയുടെ പ്രധാനതാവളങ്ങൾ.
ഉണങ്ങിയതും കേടുവന്നതുമായ മരങ്ങളിൽ പൊത്തുകളുണ്ടാക്കിയാണ് കൂടുക്കൂട്ടുന്നത്.
ചെറുപ്രാണികളാണ് ഡൗണിമരംകൊത്തികളുടെ പ്രധാന ആഹാരം.
ഉഷ്ണകാലങ്ങളിൽ മരങ്ങളുടെ പുറംകവചങ്ങളിലുള്ള ചെറുജീവികളെ ഭക്ഷണമാക്കുന്നു.
ശൈത്യകാലത്ത് മരങ്ങളിൽ കൂടുതൽ ആഴത്തിൽ പൊത്തുകളുണ്ടാക്കിയാണ് ഇരപിടുത്തം.